b'\n_START_ARTICLE_\nSimon Se\xc5\xa1lar\n_START_SECTION_\n\xc5\xbdivljenjepis\n_START_PARAGRAPH_\nSe\xc5\xa1lar je ve\xc4\x8dji del kariere igral v slovenski ligi za kluba Celje in Maribor. Skupno je v prvi slovenski ligi odigral 404 prvenstvenih tekem in dosegel 37 golov. V sezoni 1999/2000 je z Mariborom igral ligo prvakov. Igral je na polo\xc5\xbeaju vezista v slovenski, nem\xc5\xa1ki, belgijski, izraelski, ciprski in avstrijski ligi. Za Slovensko izbrano vrsto je od leta 1997 do 2005 zbral 19 nastopov. Po kon\xc4\x8dani karieri, ki jo je sklenil v mati\xc4\x8dnem klubu junija 2009 je bil eno leto tudi \xc5\xa1portni direktor pri ljubljanski Olimpiji.Po treh letih in narejenih trenerskih licencah je v Slovenskih Konjicah kot glavni trener prevzel tedanjega drugoliga\xc5\xa1a Dravinjo, ki jo je vodil dobri dve leti. Njegova druga trenerska postaja je bil Aluminij iz Kidri\xc4\x8devega. Trenutno je trener \xc4\x8dlanskega mo\xc5\xa1tva Drava Ptuj, ki igra v 2 SNL.'